सिनसिनवार भारतीय जाट जाति में पाया जाने वाला गोत्र है । भरतपुर के राजा सूरज मल भी सिनसिनवार गोत्र के जाट राजा थे। लोग यह भी जानना चाहते हैं
सिनसिनवार कौन सी जाति है?

यह गोत्र जाट भारत में राजस्थान और उत्तर प्रदेश में पाए जाते हैं। सिनसिनवार भरतपुर रियासत के शासक थे। भरतपुर राज्य के गठन से पहले सिनसिनवारों की राजधानी सिनसिनी में थी। सिनसिनवार:ठाकुर देशराज
यदुवंश के शाखागोत्र - : 1. वृष्णि 2. अन्धक 3. हाला 4. शिवस्कन्दे-सौकन्दे 5. डागुर-डीगराणा 6. खिरवार-खरे 7. बलहारा 8. सारन 9. सिनसिनवाल 10. छोंकर 11. सोगरवार 12. हांगा 13. घनिहार 14. भोज ।[15]

ठाकुर देशराज[16] ने लिखा है.... भरतपुर के संबंध में जागा लोगों का कहना है कि बालचंद्र ने एक डागुर गोती जाट की स्त्री का डोला ले लिया था, अतः बालचंद राजपूत से जाट हो गया। बृजेंद्रवंश भास्कर के लेखक ने भी इसी गलती को दोहराया है। हालांकि महाराजा श्री कृष्णसिंह जी इस बेहूदा

[पृ.129]: बात पर बड़े हंसे थे। वे तो कहते थे हम राजपूतों से बहुत पुराने हैं। उनका गोत सिनसिनवार क्यों हुआ? इसके लिए जगा कहते हैं क्योंकि ये सिनसिनी में जाकर आबाद हुए थे किंतु उन बेचारों को यह तो पता ही नहीं कि गांवों के नाम सदा किसी महान पुरुष के नाम पर होते हैं। और उसी के नाम पर गोत्र का नाम होता है। जैसे मथुरा नाम मधु के नाम से प्रसिद्ध हुआ और उसके साथी मधुरिया अथवा मथुरिया कहलाए। पुरानों के अनुसार भी देश और नगरों के नाम किन्हीं महान पुरुषों के नाम से प्रसिद्ध हुए हैं। हाँ 2-4 घटनाएं अपवाद भी होती हैं।

वास्तव में बात यह है कि इन लोगों ने वहां पर शिन देवता की स्थापना की थी। उसी शिन के नाम पर जिसे कि ये लोग सिनसिना कहते थे सिनसिनी प्रसिद्ध हुआ। ये शिन अथवा सिनसिना कौन है यह भी बता देना चाहते हैं। शिन वैदिक ऋचा का दृष्ट्वा एक ऋषि हुआ है जिसका वैदिक ऋचा में नाम है और चंद्रवंशी क्षत्रियों में ही हुआ है। चंद्रवंश की वंशावली में भगवान श्रीकृष्ण से 6 पीढ़ी पहले शिनि हुये हैं। एक शिनी कृष्ण से 10 पीढ़ी पहले वृषणी के जेठे भाई थे। संभव है इन दोनों शिनियों को वे सिनसिना के नाम से उसी भांति याद करते हैं जैसे लोग नलनील अथवा रामकृष्ण को याद करते हैं। सिंध में तो इन लोगों की कुछ मोहरें भी मिलीं जिनपर शिनशिन और शिन ईसर लिखे शब्द मिले हैं। यह याद रखने की बात है कि ब्रज की

[पृ.130]: संतान के कुछ लोग पंजाब के जदू का डांग और सिंध के मोहनजोदारो में जाकर आबाद हुए थे। वहां से लौट कर इनके एक पुरुष ने बयाना पर कब्जा किया। यहां पर बहुत प्राचीन समय में बाना लोग राज करते थे। उनकी पुत्री उषा का वहां अब तक भी मंदिर है। आगे चलकर इनकी दो शाखाएँ हो गई। एक दल नए क्षत्रियों में दीक्षित हो गया जो कि राजपूत कहलाते थे। उसने उन सब रस्मों रिवाजों को छोड़ दिया जो कि उसके बाप दादा हजारों वर्ष से मानते चले आ रहे थे। इस तरह जाट संघ से निकलकर वे लोग अपने लिए यादव राजपूत कहलाने लगे। करौली में उन्होंने अपना राज्य कायम किया।

फौजदार उपाधि
फौजदार - यह उपाधि मुगल शासनकाल में उन शाही उच्च अधिकारियों को दी जाती थी जो कई परगनों या प्रान्त की शासन व्यवस्था करते थे। जाटों को यह उपाधि भरतपुर नरेश महाराजा सूरजमल ने देनी आरम्भ की थी। प्राचीन राजवंशज जाट जो महाराजा की सेना में बड़ी संख्या में भरती थे, उनको महाराजा सूरजमल ने यह फौजदार की उपाधि प्रदान की थी। भरतपुर के सभी सिनसिनवार गोत्र के जाट, अलीगढ, मथुरा के खूंटेल (कुन्तल), डागुर, चाहर, गंड और भगौर गोत्रों के जाट फौजदार कहलाते हैं।[17]

सिनसिनवार खाप
77 सिनसिनवार खाप - किसी जमाने में इस खाप के 365 गांव ब्रज मंडल में गिने जाते थे परंतु आज यह उत्तर प्रदेश, हरियाणा और राजस्थान तीनों प्रांतों में फैले हुए हैं. गांव सिनसिनी के कारण सिनसिनवार नामक जाटों के गोत्र का जन्म हुआ. महाराजा भरतपुर इसी गोत्र से हैं. कुम्हेर और डीग के प्रसिद्ध किले इसी खाप की शान हैं. सिनसिनी इस खाप का मुख्यालय है जिसके लिए जाटों ने रक्त के दरिया बताए और मुगलों को छठी का दूध याद दिलाया. इस खाप के अभाव में जाटों का इतिहास लिख पाना संभव नहीं. अखिल भारतीय जाट महासभा के पूर्व अध्यक्ष महाराजा विश्वेंद्र सिंह इसी खाप से रहे हैं.[18]

 ref></ref>

सन्दर्भ 

जाट गोत्र